רחל אבישר-אבלס

רחל אבישר-אבלס (נולדה ב-2 בנובמבר 1969) היא עורכת דין ישראלית, שכיהנה כפרקליטת מחוז מרכז (פלילי) בפרקליטות המדינה בין השנים 2018-2025.

 ביוגרפיה 
נולדה לרוזה ובן ציון אבישר. היא בעלת תואר ראשון במשפטים מאוניברסיטת תל אביבציוץ של הפקולטה למשפטים ע"ש בוכמן אוניברסיטת תל אביב ברשת החברתית טוויטר, 4 בינואר 2018. ותואר שני במשפטים בהצטיינות מאוניברסיטת בר-אילן.

 פרקליטות המדינה 
בשנת 1995 החלה להתמחות בפרקליטות המדינה, והחל מ-1996 החלה לעבוד כפרקליטה במחוז מרכז של הפרקליטות, שימשה מנהלת מחלקה (החל מ-2012),הסדר למניעת ניגוד עניינים בהעסקה של רחל אבישר-אבלס, 3 במאי 2018. אחראית תחום תיקי ההמתה במרחב שפלה, תחום חומרי חקירה וחסיונות, וראש צוות פרקליטים.

במסגרת תפקידיה ניהלה אבישר-אבלס במהלך השנים תיקים רבים, ביניהם תיקי ארגוני הפשיעה לרבות תיקי רצח, עבירות מין חמורות, ושחיתות שלטונית. דוגמת "חוט השני" במסגרתו נעצר ונכלא העבריין חגי זגורי (אחיו של יניב זגורי), משפחת שורפי ומשפחת ואבו שחאדה (תיק שכלל 25 נאשמים), ותיקים מתוקשרים דוגמת רצח נשותיו של שמעון קופר,הרשעת שמעון קופר ברצח שתי נשותיו, באתר משרד המשפטים. ועוד. כן ניהלה תיקי שחיתות שלטונית כתיק מחמוד חדיגה ראש העיר קלנסווה, וסיני גלבוע סגן ראש עיריית פתח תקווה. מטפלת בתיק אפי נוה ואתי כרייף, היא ניהלה, בין השאר, את תיק רצח הילדה רוז פיזם, תיק רצח נשותיו של שמעון קופר (האלמן הכפול), ותיק הרצח בכפר דומא.ועוד.

 פרקליטת מחוז מרכז (פלילי) 
בינואר 2018 נבחרה לכהן כפרקליטת מחוז מרכז (פלילי).מינויים חדשים לראש מחלקת בג"צים בפרקליטות ופרקליטת מחוז מרכז (פלילי), באתר משרד המשפטים. במסגרת תפקידה ליוותה והובילה אבישר-אבלס לאורך שנים את תיק הפיגוע בדומא מתחילתו, החל מהחקירה הסמויה שנערכה בהיותה פרקליטה במחוז, ועד מתן גזר דינו של עמירם בן אוליאל אשר ניתן בהיותה פרקליטת המחוז.פרשת דומא: התיק נגד רכז הנוער יסגר מחוסר אשמה!, באתר חננו. במסגרת תפקידה מובילה את תיק פרשת מינויי שופטים תמורת שוחד.

בדצמבר 2019, במסגרת המאבק בין שר המשפטים אמיר אוחנה והיועץ המשפטי לממשלה אביחי מנדלבליט על מינוי ממלא מקום לתפקיד פרקליט המדינה, ציין השר את קידומה המהיר של אבישר-אבלס בפרקליטות המדינה. יצוין כי המועמדת בה בחר באותה עת השר אוחנה לתפקיד ממלא המקום, אורלי בן-ארי, כפופה בתפקידה לאבישר-אבלס, והאחרונה אף זכתה בהתמודדות בין שתיהן על תפקיד פרקליטת המחוז (פלילי).ציוץ של כתב גלובס חן מענית ברשת החברתית טוויטר, 17 בדצמבר 2019. במאי 2020 הייתה אבישר-אבלס בין בכירי הפרקליטות שתקפו בחריפות את ממלא מקום דן אלדד, בטענה שבדיקה שפתח כנגד היועץ מנדלבליט בפרשת הרפז נעשתה משיקולים שאינם עניינים ופרסומה ברבים היה "מעשה שלא ייעשה".

 חיים אישיים 
נשואה לעורך הדין רמי אבלסרמי אבלס ברשת החברתית טוויטר ואם לשלוש בנות.

 קישורים חיצוניים 
 על אודות פרקליטות מחוז מרכז (פלילי), באתר משרד המשפטים

 אסתי פרז, "בית המשפט קבע כי בפרשת דומא התקיימה תשתית טרור מסוכנת" - ראיון עם אבישר-אבלס, באתר כאן, 20 ביוני 2018

 הערות שוליים 

קטגוריה:עורכות דין פליליות ישראליות
קטגוריה:עורכי דין פליליים ישראלים
קטגוריה:בוגרות אוניברסיטת תל אביב: משפטים
קטגוריה:בוגרי אוניברסיטת תל אביב: משפטים
קטגוריה:פרקליטות מחוזיות
קטגוריה:פרקליטי מחוז מרכז
קטגוריה:ישראליות שנולדו ב-1969
קטגוריה:ישראלים שנולדו ב-1969